Kõik mu sõbrad elavad Oulus. Räägin nendega telefoni teel.
Keegi ei tule siia.
Elan üksinda Helsingis.
Rääkisin naisega, kes püstitas uue ettevõtte Espoo linna.
Siis kui ettevõte alustab tegevusega, lähen sinna koristajana tööle.
Ma ei mäleta kõike, aga mu ema on rääkinud mulle,
mis juhtus, kui olin 6-aastane.
Mu isa sõdis Talibani vastu.
Ühel päeval Talibani mehed tulid meile koju ja panid mu isa vangi.
Ma ei tea, kas ta on elus või surnud.
Mina, ema ja mu väike vend põgenesime kiiresti Afganistaanist Iraani.
Iraanis inimestele ei meeldi sisserändajad.
Nad ütlevad, et hinnad tõusevad ja töökohti on raske leida ning
see kõik on sisserändajate pärast.
Iraanlased ütlevad, et afgaanid on räpased.
Euroopa on väga hea koht. Kõigil on võrdselt hea elu.
Kreekas leidsin usu Jeesusesse. Elu läheb nii palju paremini.
Igal õhtul, kui tulen koju, loen Piiblit.
Loen seda oma emakeeles.
Tean, et Jeesus on Jumala Poeg.
Mul pole passi. Kreekas elades mul ka ei olnud passi.
Paavst ütles seal, et ma ei pea kartma ja mul on kogu maailma pass.
Küsisin, kus see on kirjas ja ta vastas, et Piiblis.
Iraanist Türki, Türgist Kreekasse, Kreekast Itaaliasse,
Itaaliast Sloveeniasse, Sloveeniast tagasi Itaaliasse,
Itaaliast Prantsusmaale, Prantsusmaalt Belgiasse,
Belgiast Saksamaale, sealt edasi Taani, Rootsi ja lõpuks Soome.
Soomemaa on rahulik, kõik asjad on korras.
Raske on tutvuda soomlastega.
See on raske. Vahel räägin mõne soomlasega paar minutit,
siis nad ütlevad: "Vabanda, ma pean minema, mul pole aega."
Aega on küll, aga nad ei taha rääkida.
Ma ei oska soome keelt hästi, aga püüan soomlastega rääkida.
Aga nad ütlevad, et neil pole aega.
Käisin Helsingi Saalemi kirikus. Seal on 6 või 7 iraanlast.
Iraanlased mõtlesid teistmoodi kui soomlased.
Nad mõtlesid, et iraanlased on paremad kui kõik teised.
Paremad kui afgaanid.
Alati nad mõtlesid, et on paremad kui afgaanid.
Mulle ei meeldinud see.
Siin pole palju afgaani kristlaseid.
Siit ma ei tunne ühtegi.
On parem lugeda Piiblit emakeeles.
Vahel olen elu peale vihane, aga Jumalas on rahu.
Kõik läheb hästi.
Ei pea kiirustama, Jumal teab, mida me vajame.
Kui me elame rahulikult, kipume Jumala ära unustama.
Aga kui läheb halvasti, siis hakkame Jumalalt vastuseid nõudma.
Peame alati Jumalat meeles hoidma, ainult Tema aitab meid kõiges.
Ma töötan. Saatsin varem raha emale ja vennale.
Nüüd mu ema on surnud ja ma ei tea, mis vennaga Iraanis juhtus.
Ma igatsen oma riiki.
Mul on Iraanis palju afgaani sõpru.
Igatsen neid kõiki.
Kui maailmalõpp tuleb, ma ei jookse välja.
Istun kodus ja ütlen Jumalale aitäh.
Kõik rasked asjad lõppevad ja saan minna Jeesusega kohtuma.
Ma ei mäleta oma riiki, aga reisimine meeldib mulle.
Tahan minna misjonitööd tegema oma riiki.
Ma ei tea, kuidas ma sinna saan.
Tõlge: Sanna Pitko